Smith het vir Paul Michiel Bester op 9 September 1848 as landdros van die Vaalrivierdistrik aangestel, elf dae ná die Slag van Boomplaats waar Bester diens gedoen het as kommandant onder genl. Pretorius. Bester het opdrag gekry om 'n geskikte perseel vir 'n dorp langs die Elandsrivier te soek. Die eerste gedagte om 'n dorp op die platorand ten weste van die bergpasse te stig, het gekom van die Natalse Volksraad, maar is verydel deur die anneksasie van Natal.
Bester se keuse het geval op Majoorsdrif, sowat 30 km wes van die huidige Harrismith. Hier het die paaie na Potchefstroom, Suikerbosrand en Winburg bymekaargekom. Die naam vir die dorp het die landdros moeilikheid besorg, want hy moes kies tussen Vrededorp en Harrismith. Hy stel die vraag toe aan sir Harry Smith self en kry die antwoord: "Naam het zoo als u goedkeuren, Harrismith of Vrededorp. Ik denk het wel de laatste is de beste naam." Paul Bester besluit egter op Harrismith.
Die dorpie verskuif[wysig | wysig bron]
Daar was al enkele geboue op Majoorsdrif toe besluit is om die dorp te laat vaar weens gebrek aan water. Hoewel dit langs die Elandsrivier geleë was, kon die skatkis van die Soewereiniteit nie 'n watervoor uit die rivier bekostig nie. Die eerste Harrismith het sodoende 'n natuurlike dood gesterf, die dorpie is verskuif en die wind en weer het die murasies met die grond gelykgemaak.
Paul Bester het 'n waterryker plek gesoek en dit gekry op Gemsbokhoek, die plaas van Jan Snyman aan die voet van die Platberg aan die Wilgerivier. Die ontsaglike dorpsgrond van 16 328 morg (amper 14 000 ha) was vir meer as 'n eeu waarskynlik die grootste in Suid-Afrika. Dit is van Jan Snyman vir die plaas Majoorsdrif en Maritzburg teen £37 10s. aangekoop. Die eerste veiling op die nuwe dorpsperseel is op 16 Januarie 1850 gehou. Die inwoners van die eerste dorp kon egter vir hulle gratis groter erwe op die nuwe terrein gaan uitsoek.
Gemeente se eerste treë[wysig | wysig bron]
Ds. Van der Lingen[wysig | wysig bron]
Ds. Kestell[wysig | wysig bron]
Ds. Rabie[wysig | wysig bron]
Besonderse ligging[wysig | wysig bron]
Harrismith adverteer vir 'n leraar Geargiveer 6 Julie 2014 op Wayback Machine, Kerkbode, 17 Januarie 2014. URL besoek op 17 Januarie 2014.